stanford-oval/wikipedia huggingface dataset:
רבזד
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת פנונהלמה |
| --- | --- | --- |
| יישובים | פנונהלמה • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • רומאנד • שיקאטור • טאפ • טאפסנטמיקלוש • טריאנפוסטה • וספרמוורשאן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
רד בול ארנה (ניו ג'רזי)

| --- | --- |


 על שם:  רד בול 
 שמות קודמים:  רד בול פארק (2006–2008)
 כתובת:  רחוב כף מיי 600‏ (Cape May Street ‏600)
 מיקום:  ארצות הברית הריסון, ניו ג'רזי, ארצות הברית
 קואורדינטות:  40°44′12″N 74°09′01″W﻿ / ﻿40.736666666667°N 74.150277777778°W﻿ / 40.736666666667; -74.150277777778
 אבן יסוד:  19 בספטמבר 2006
 תקופת הפעילות:  20 במרץ 2010 – הווה (14 שנים)
 בעלים:  Red Bull GmbH
 מפעיל:  Red Bull GmbH
 משטח:  דשא
 אדריכל:  רוזטי אדריכלים 
 קבוצות:  ניו יורק רד בולס (MLS) ניו יורק רד בולס II ‏ (USL)
 מושבים:  25,000
 אתר רשמי
  מפת מיקום  מפה מפורטת   (למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטירד בול ארנה (למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטירד בול ארנה   he tabBackground:;tabBorder:#aaa;defaultTab:0;
 
רד בול ארנה (אנגלית: Red Bull Arena) הוא אצטדיון כדורגל הממוקם בהריסון שבניו ג'רזי, ארצות הברית. האצטדיון מכיל 25,000 מקומות ישיבה. קבוצת הכדורגל ניו יורק רד בולס מארחת באצטדיון זה את משחקיה הביתיים.
בניית האצטדיון החלה ב-2006 והסתיימה ב-2010. עד לסיום בנייתו קבוצת ניו יורק רד בולס אירחה את משחקיה הביתיים באצטדיון ג'איינטס. האצטדיון מארח מספר רב של הופעות ותחרויות כדורגל. האצטדיון נמצא במרחק של בין 15 דק' - 20 דק' לאצטדיון מטלייף.
שושנתא (דפוס סלומון)

| --- | --- |
אין תמונה חופשית
 מידע כללי
 תאריך יצירה:  1862
 טכניקה וחומרים:  ליתוגרפיה
 נתונים על היצירה
 מפעל מייצר:  דפוס סלומון
ה-"שושנתא" היא כינויו של הדפס שנוצר בשנת 1862 ב"דפוס סלומון" בירושלים. היא מציגה את המקומות הקדושים בארץ ישראל ומעוצבת כמגזרת נייר בצורה של שושנה.
היסטוריה

ה"שושנתא" - שנחשב להדפס הליתוגרפי הראשון שנעשה בארץ ישראל - הודפסה בשנת 1862 בבית הדפוס של יואל משה סלומון ומיכל הכהן בירושלים. הייתה זו העבודה הראשונה שהודפסה בבית הדפוס. העבודה נסמכת על יצירות דומות שהודפסו באירופה במחצית השנייה של המאה ה-19 ויועדו לעולי רגל ולקהילות ישראל. בשונה מעיטורים יהודיים אחרים, ה"שושנתות" הודפסו משני עברי הדף, משום שנהגו ליצור מהן, בעזרת קיפול למשולשים וגזירות, צורה של שושנה. הדפס של שושנה אף מופיע בצידו האחורי של הדף. מבנה עיטורי זה שימש, בין היתר, כעיטור מקובל לסוכה.
שני צדיה של ה"שושנתא" של דפוס סולומון מכילים תיאורים של המקומות הקדושים המסודרים בשני מעגלים. במעגל הפנימי, המכיל תיאורים במסגרת עגולה, מופיעים תצלומים מעובדים של מקומות כגון יד אבשלום, מגדל דוד ועוד. המעגל החיצוני מכיל תיאורים במסגרת אליפטית ובהם הכותל המערבי, בית המקדש, ירושלים המתוארת מארבעה כיוונים שונים ועוד.
השושנתא זכתה לפרסום רב בקרב קהילות ישראל. טוביה סלומון אף כינה את ספר שיריו משנת 1883 - "למנצח על שושנים" - בעקבות ה"שושנתא".
הערות שוליים

↑  פישר, יונה (עורך), אמנות ואומנות בארץ-ישראל במאה הי"ט, מוזיאון ישראל, ירושלים, 1979, עמ' 207
↑  פרידמן, ניר, "בעקבות השושנתא הירושלמית", עת־מול, מס' 234,
↑  ראו: פישר, יונה (עורך), אמנות ואומנות בארץ-ישראל במאה הי"ט, מוזיאון ישראל, ירושלים, 1979, עמ' 207
ראמנקי

ראמנקי (ברוסית: Раменки) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 18.53 קמ"ר ואוכלוסייתו מונה 142,389 תושבים (2020).
אתרים

אוניברסיטת מוסקבה
גבעת הדרור
הגן הבוטני של אוניברסיטת מוסקבה
שגרירויות של 16 מדינות: אנגולה, בולגריה, בוסניה והרצגובינה, הונגריה, גרמניה, סין, כווית, צפון קוריאה, לוב, מלזיה, ניקרגואה, איחוד האמירויות, פנמה, רומניה, סרביה, שוודיה.
אולפני קולנוע מוספילם
האקדמיה הכל-רוסית לסחר חוץ
בריכת מוספילמובסקאיה
תחנות מטרו: וורוביובי גורי, אוניברסיטת, מיצ'ורינסקי פרוספקט
קרם הגנה

מריחת קרם הגנה על רגל
קרם הגנה הוא תכשיר המשמש להגנה על העור מפני קרינת השמש בתחום האור העל סגול (UVA, UVB ו-UVC). תכשירים להגנה מפני השמש יכולים להגיע במגוון צורות ביניהן: תרסיסים, משחות, קרמים ועוד. תכשירים אלה מכילים חומרים המגנים על העור באמצעות פיזור וחסימה של הקרינה המזיקה.
היסטוריה

עדויות לשימוש בתמציות צמחים להגנה מפני השמש קיימות כבר מתקופת מצרים העתיקה. בספרות ובאומנות שמקורן מיוון העתיקה מתוארים גברים ונשים חובשים כובע או מגנים על עורם באמצעות ביגוד או שהייה בצל, בנוסף לשימוש בשמן זית להגנה על העור. בדרום מזרח אסיה קיים גם בימינו שימוש בתערובות של תמצית אצות, תבלינים ואורז להגנה מפני השמש ולמניעת שיזוף, בעיקר של עור הפנים. הצורך בהגנה מהשמש בתרבויות אלו מתואר בעיקר כצעד שנועד למנוע שיזוף של העור, שכן עור בהיר היה נחשב בתרבויות קדומות כסמל ליופי ולמעמד גבוה. עם זאת, מחקר ממשי של נזקי העור הנגרמים על ידי קרינה נערך רק בתחילת המאה ה-19, ועסק בחקר המנגנון הגורם לכוויות בעקבות חשיפה לשמש. תכשיר הגנה בתצורה של קרם הגנה שווק לראשונה באופן מסחרי בשנת 1936, על ידי חברת הקוסמטיקה הצרפתית לוריאל. ב-1946 פותח על ידי הכימאי האוסטרי פרנץ גריטר קרם ההגנה המודרני הראשון, שהכיל para-aminobenzoic acid (PABA), חומר אורגני ששימש לספיגת קרינת ה-UV ב-1974 אימץ גריטר מדד המתאר את ההגנה הנוספת לעור באמצעות שימוש בתכשיר הגנה, שיצר רודולף שולץ, ופרסם אותו כ-Sun Protection Factor- SPF. מדד זה הפך לסטנדרט המקובל בעולם למידת ההגנה המתקבלת באמצעות שימוש בתכשירי הגנה. ב-1977 פותחו לראשונה תכשירי הגנה עמידים במים.
חומרים ושיטות > חומרים אנאורגנים

חומרים אנאורגנים משמשים לחסימה ולפיזור של הקרינה. בתכשירי ההגנה נפוץ השימוש בטיטניום דו-חמצני (TiO2) ותחמוצת האבץ (ZnO). חומרים אלו הם מוליכים למחצה המהווים מחסום פיזי המפזר את הקרינה.
חומרים ושיטות > חומרים אורגנים

תפקידם של החומרים האורגניים בקרם ההגנה הוא לספוג את קרינת הUV. את ה (p-Aminobenzoic acid (PABA שהיה נפוץ בתכשירי ההגנה הראשונים החליפו נגזרות של חומצה צינמית כדוגמת OMC (אוקטיל-מתוקסי-צינמאט Octyl methoxycinnamate), ששיא הבליעה שלו נמצא ב-308 nm ולכן הוא יעיל במיוחד בהגנה מפני UVB. להשלמת ההגנה נגד UVA מוסיפים חומרים כגון בנזופנון או סינוקסאט. מכיוון שOMC מסיס במים, בתכשירים עמידים במים משתמשים בOctyl salicylate, אסטר של חומצה סליצילית אליו מוסיפים Ethylhexanol ליצירת אלכוהול שומני המקנה תכונות הידרופוביות (עמידות לשטיפה במים).
חומרים ושיטות > חומרים אורגנים > מנגנון פעולה

המשותף לחומרים אלו הוא המבנה הבסיסי של טבעת ארומטית אחת או יותר שאליהן מחוברת קבוצת קרבוניל. מבנה זה מאפשר ספיגה של קרינת ה-UV באמצעות עירור האלקטרונים במולקולה בעקבות האינטראקציה עם הקרינה האולטרה סגולה. חומרים חדשים נחקרים באופן תדיר על מנת לשפר את העמידות במים ואת משך ורמת ההגנה של התכשירים השונים.
SPF ומדדים נוספים ליעילות תכשירי הגנה

SPF (קיצור של Sun Protection Factor), הוא מדד להגנה על העור המתקבלת בשימוש בתכשיר הגנה. הסימון המקובל הוא האותיות SPF ולאחריהן מספר. המספר מייצג את אורך הזמן בו התכשיר מגן על העור מצריבת קרני השמש, וזאת ביחס לעור לא מוגן. לדוגמה, בשימוש בתכשיר בעל SPF של 15, זמן החשיפה לשמש עד להופעת אדמומיות בעור יהיה ארוך פי 15 לעומת עור לא מוגן. למרות זאת, דירוג הSPF אינו מצביע על עמידות קרם ההגנה לאורך זמן או בחשיפה לרטיבות. בשל כך, ועל מנת למנוע בלבול בציבור בקשר לשימוש במקדמי הגנה, דירוג הSPF באיחוד האירופי מוגבל ל-50. חברת התרופות והקוסמטיקה הבריטית "Boots" פיתחה מדד המבוסס כוכבים לעוצמת ההגנה מפני השמש. מדד זה נמצא בשימוש בבריטניה ובאירלנד. מדדים אלו אינם מתייחסים לרוחב ההגנה מפני הקרינה האולטרה-סגולה, ולכן יש לוודא כי התכשיר מכסה טווח רחב מספיק על מנת להגן על העור מפני קרינת UVA ו-UVB. ה-FDA, מנהל התרופות והמזון האמריקני, קבע סטנדרטים מחייבים בקשר לטווח ההגנה שעל קרם הגנה לספק. האיחוד האירופי מחייב תכשירי הגנה מהשמש להגן על העור מקרינת UVA בשיעור של שליש מערך הSPF המוצהר על גבי התכשיר, על מנת לקבל תווית המאשרת כי קרם ההגנה מגן גם מקרינה זו.
נזקי הקרינה בתחום האולטרה-סגול

קרינה אולטרה-סגולה (UV) היא קרינה השייכת לספקטרום האלקטרו-מגנטי, באורכי גל שבין 10–400 ננומטר. קרינה זו מהווה 10% מהקרינה האלקטרו מגנטית הנפלטת מהשמש, אך רוב הגלים בעלי אורכי הגל הקצרים בתחום ה-UV נבלעים באטמוספירה של כדור הארץ. נהוג לחלק את הסוגים העיקריים של הקרינה האולטרה-סגולה לפי אורכי הגל באופן הבא: קרינת UVA, באורכי גל של 315–400 ננומטר, שכמעט לא נבלעת באטמוספירה, UVB-באורך גל של 280–315 ננומטר אשר רובה נבלעת באטמוספירה ול-UVC, קרינה באורכי גל של 100–280 ננומטר, מזיקה ביותר לאורגניזמים ונבלעת כולה על ידי האטמוספירה. קרינת UV פוגעת בDNA, וגורמת לכוויות שמש, להזדקנות מואצת של העור ולסרטן העור בבני אדם. ככלל, ככל שאורך הגל קצר יותר כך הקרינה האולטרה סגולה מזיקה יותר לבני אדם, אך כאמור רוב הקרינה האולטרה סגולה (מעל ל-95%) המגיעה מעבר לאטמוספירת כדור הארץ היא קרינת UVA והשאר UVB. משום כך על תכשירי ההגנה מהשמש לספק הגנה בתחומים אלה של הקרינה האולטרה-סגולה.
בטבע

לקרינת ה־UV השפעה מזיקה על אורגניזמים, כך שהצורך בהגנה מפני קרינת השמש אינו ייחודי לבני האדם. ההיפופוטם, לדוגמה, מפריש מעורו חומר המכיל פיגמנטים הבולעים קרינה בתחום האולטרה-סגול. חומר זה מגן על עורו של ההיפופוטם בדומה לקרם הגנה. צמחים רבים, החשופים באופן כמעט קבוע לשמש, מפרישים חומרים המפזרים ובולעים את קרינת ה-UV בטווח רחב ביותר.
הערות שוליים

1 2  Paolo U. Giacomoni, SUN PROTECTION IN MAN, Mellvile, NY, USA: Elsevier, 2001, עמ' 13-14
↑  Adam S. Aldahan, BS; Vidhi V. Shah, BA; Stephanie Mlacker, BS; et al, The History of Sunscreen, JAMA Dermatol 151(12):1316
↑  Sergio Schalka, Vitor Manoel Silva dos Reis, Sun protection factor: meaning and controversies, An Bras Dermatol, 2011
↑  F. Gasparro, M. Mitchnick and J. Nash, A Review of Sunscreen Safety and Efficacy, Photochemistry and Photobiology 68(3), 1998, עמ' 243-256
↑  C. Cole, Sunscreen protection in the ultraviolet A region: how to measure the effectiveness, Photodermatol Photoimmunol Photomed 17, 2001, עמ' 2-10
↑  Sarah Gabros; Trevor A. Nessel; Patrick M. Zito., Sunscreens And Photoprotection, Dermatology 6, 2011, עמ' 433-435
↑  מסנני קרינה, באתר האגודה למלחמה בסרטן
↑  UA, Commission Recommendation of 22 September 2006 on the efficacy of sunscreen products and the claims made relating thereto, Official Journal of the European Union, 2006
↑  SPF, UVA, UVB: sun creams explained, Wich?
↑  Calbó, Josep; Pagès, David; González, Josep-Abel, Empirical studies of cloud effects on UV radiation: A review, Reviews of Geophysics 43, 2005
↑  Yoko Saikawa, Kimiko Hashimoto, Masaya Nakata, Masato Yoshihara, Kiyoshi Nagai, Motoyasu Ida & Teruyuki Komiya, The red sweat of the hippopotamus, Nature 363, 2004
↑  Jacob C. Dean, Ryoji Kusaka, Patrick S. Walsh, Florent Allais and Timothy S. Zwier, Plant Sunscreens in the UV-B: Ultraviolet Spectroscopy of Jet-Cooled Sinapoyl Malate, Sinapic Acid, and Sinapate Ester Derivatives, American Chemical Society, 2004
| --- | --- |
בקרת זהויות :  NLI: 987007546536805171  BnF: cb122589336 (data)  LCCN: sh90000649 
Octyl methoxycinnamate, חומר נפוץ בשימוש בתכשירי הגנה שונים
Octyl salicylate, חומר המשמש ליצירת קרם הגנה עמיד במים
Hipposudoric acid, אחד הפיגמנטים המופרשים מעורו של ההיפופוטם ומספקים לו הגנה מהשמש. ניתן לראות את הטבעות הארומטיות במבנה הפיגמנט, המקנות לו תכונות של בליעת קרינה
ראמסר

| --- | --- |
בית המלון הישן
בית המלון הישן
 מדינה:  איראן איראן
 פרובינציה:  מאזנדראן
 תאריך ייסוד:  1943 
 שטח:  686 קמ"ר
 גובה:  985 מטרים
 אוכלוסייה:  ‏
  ‑ בעיר:  35,997 (2016)
 קואורדינטות:  36°54′11″N 50°39′30″E﻿ / ﻿36.90306°N 50.65833°E﻿ / 36.90306; 50.65833
 אזור זמן:  UTC +3:30
 https://ramsar.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןראמסר(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןראמסר  he tabBackground:;tabBorder:#aaa;defaultTab:0;
 
ראמסר (בפרסית: رامسر) היא עיר באיראן, בירת מחוז ראמסר שבפרובינציית מאזנדראן. בשנת 2016 עמדה אוכלוסייתה על כ-36,000 איש.
גאוגרפיה

ראמסר שוכנת על חוף הים הכספי. האקלים הממוצע בעיר נע בין 3.9 מעלות צלזיוס בחודשי החורף ל-21.9 בחודש אוגוסט.
העיר מושכת אליה תיירים איראנים רבים בשל קרבתה לחוף. בעיר קיימים גם מעיינות חמים, והרי אלבורז שבקרבתה מכוסים ביערות ירוקים. עשרים ושבעה קילומטרים צפונית לראמסר שוכן הכפר גָ'וָאהֶרְדֶה בגובה 2,700 מטר על הרי אלבורז.
במספר אזורים בסביבת ראמסר קיימת רמת הקרינה הגבוהה ביותר של רדיואקטיביות טבעית. והמנה מקרינת הרקע מגיעה ל-260 מיליסיורט לשנה.
בעיר נחתמה אמנת רמסר לשימור מקווי מים בעלי חשיבות בינלאומית.
קרם גוף

בקבוקי קרם גוף ושמפו בבאנף סנטר
קרם או תחליב גוף הוא תכשיר מקומי בעל צמיגות נמוכה המיועד למריחה על העור. בניגוד אליו, למשחות ולג'לים יש צמיגות גבוהה יותר, בדרך כלל בשל תכולת מים נמוכה יותר. קרמים נהוג למרוח על העור בידיים חשופות, או באמצעות מברשת, מטלית נקייה או צמר גפן.
בעוד שאחד מהשימושים של קרם הוא כאמצעי למתן תרופות, סוגים רבים של קרמים, ובמיוחד קרמי ידיים, קרמי גוף וקרמים לאלרגיות, נועדו פשוט כדי להחליק, להוסיף לחות, לרכך ולעיתים גם לבשם את העור.
מוצרי טיפוח מסוימים, כגון קרם הגנה וקרם לחות, עשויים להיות זמינים במספר צורות: קרמים, ג'לים, משחות, תרסיסים וכדומה.
מתן תרופות

רופאי עור יכולים לתת מרשמים לקרמים עבור טיפול או מניעה של מחלות עור. זהו דבר שכיח שאותו מרכיב של תרופה מגובש לתחליב, לקרם או למשחה רפואית. הקרם הוא הצורה הנוחה ביותר מבין השלוש אך הוא אינו מתאים למריחה על אזורי עור שעירים כמו הקרקפת, בעוד שתחליב הוא פחות צמיגי וניתן למריחה בקלות על אזורים אלו (רבים ממוצרי השמפו התרופתי הם למעשה תחליבים). מבחינה היסטורית, לתחליבים היה יתרון גם בכך שניתן למרוח אותם בשכבות דקות בהשוואה לקרם או למשחה, ולכן הם יכולים לכסות כלכלית שטח גדול יותר של העור, אך מחקר של המוצר שחק בעקביות את ההבחנה הזו. תחליבים לא-קומדוגניים (שאינם מעוררים היווצרות של חטיטים) מומלצים לשימוש על עור הנוטה לאקנה.
תחליבים יכולים לשמש למתן תרופות לעור, כגון:
אנטיביוטיקה
חומרים מחטאים
תכשירים נוגדי פטרת
קורטיקוסטרואידים
חומרים נגד אקנה
חומרי הרגעה, החלקה, לחות או הגנה (כגון קלמין)
אנטי אלרגנים
שימוש מקצועי

מאחר שעובדי שירותי הבריאות חייבים לשטוף ידיים לעיתים קרובות כדי למנוע העברת מחלות, מומלץ להם להשתמש בתחליב ברמת בית-חולים כדי למנוע דלקת עור הנגרמת מחשיפה תכופה לחומרי הניקוי בסבון. מחקר משנת 2006 מצא שמריחת תחליב ייעודי לבתי חולים בעת שטיפת ידיים הפחיתה באופן משמעותי את החספוס והיובש של העור.
יש להקפיד שלא להשתמש בתחליבים הרגילים הנמכרים לציבור בסביבת בית חולים, שכן הבשמים והאלרגנים שבהם עלולים להוות סכנה לסובלים ממחסור חיסוני או מאלרגיות.
שימושים קוסמטיים

רוב הקרמים הקוסמטיים הם קרמי לחות, אם כי צורות אחרות, כדוגמת קרם שיזוף, קיימות גם כן.
קרמים קוסמטיים עשויים להיות משווקים כקרמי אנטי אייג'ינג, אשר יכולים להיות מסווגים גם כקוסמטיים במקרים רבים, ועשויים להכיל בישום. מנהל המזון והתרופות האמריקאי הביע דאגה לגבי קרמים שאינם מסווגים כתרופות אשר מיוחסים אליהם תכונות אנטי-אייג'ינג או מניעת קמטים.
הפקה

רוב הקרמים הם תחליבי שמן-במים שמעורב בהם שימוש בחומר כמו אלכוהול צטיריל (אנ') (תרכובת המשלבת אלכוהול צטיל ואלכוהול סטיריל) כדי לשמור על אחידות התחליב, אבל גם קרמי מים-בשמן קיימים. מרכיבי המפתח של קרם, משחה או תחליב ג'ל (כלומר תערובות של שמן ומים) לטיפוח העור הם השלבים המימיים והשמנוניים, מתחלב למניעת הפרדה בין שני השלבים הללו, וכן, אם נמצא בשימוש, החומר או החומרים של התרופה. כמו כן, נהוג להוסיף לתחליבים גם מרכיבים שונים אחרים כגון בשמים, גליצרול, ג'ל פטרוליום (וזלין), צבעים, חומרים משמרים, חלבונים וחומרים מייצבים.
ייצור של תחליבים וקרמים ניתן לביצוע בשני סבבים:
פיזור מרככים וחומרי סיכה בשמן יחד עם חומרי ערבוב ועיבוי.
פיזור של בשמים, צבע וחומרים משמרים בסבב המים. החומרים הפעילים מתפרקים בשני הסבבים בהתאם לחומרי הגלם המעורבים ולתכונות הרצויות של התחליב או הקרם.
תהליך ייצור טיפוסי של שמן-במים עשוי להיות כך:
שלב 1 – הוספת מרכיבי שבבים/אבקה לשמן המשמש להכנת שלב השמן במוצר.
שלב 2 – פיזור החומרים הפעילים.
שלב 3 – הכנת שלב המים במוצר, המכיל חומרים מתחלבים ומייצבים.
שלב 4 – ערבוב השמן והמים ליצירת תחליב (אמולסיה), בעזרת חימום בין 45 ל-85 מעלות צלזיוס בהתאם לתערובת ולצמיגות הרצויה.
שלב 5 – המשך הערבוב עד שהמוצר הסופי 'הושלם'.
סיכונים בריאותיים פוטנציאליים > אקנה

בהתאם להרכב שלהם, קרמים יכולים להיות קומדוגניים, כלומר הם יכולים לגרום להיווצרות מוגברת של קומדונים (זקיקי שיער חסומים). לעיתים קרובות אנשים הנוטים לאקנה או לייצור של קומדונים מעדיפים להשתמש בקרמים שפותחו כלא-קומדוגניים (לא גורמים להתפרצויות).
סיכונים בריאותיים פוטנציאליים > ספיגה מערכתית

כל המוצרים המקומיים, ביניהם תחליבים, יכולים לגרום לספיגה מִלְעוֹרִית (דרך העור) של המרכיבים שלהם. על אף שיש לכך שימוש מסוים כדרך למתן תרופה, הדבר גורם לרוב לתופעות לוואי לא-מכוונות. לדוגמה, תחליבים תרופתיים כגון דיפרולן (משחה המשמשת לדלקות עור) משמשים לרוב מתוך כוונה להפעיל השפעות מקומיות בלבד, אך ספיגת התרופה דרך העור יכולה להתרחש במידה קטנה, מה שיוביל לתופעות לוואי מערכתיות כגון היפרגליקמיה וגליקוזוריה.
הספיגה דרך העור היא מוגברת כאשר מורחים תחליבים ולאחר מכן מכסים אותם בשכבה אוטמת, כאשר מורחים אותם על אזורים גדולים בגוף, או כאשר מורחים אותם על עור פגום או מבוקע.
סיכונים בריאותיים פוטנציאליים > אלרגנים

תחליבים המכילים ניחוחות או תוספי מזון מסוימים עשויים לעורר תגובה חיסונית או אפילו לגרום למשתמשים לפתח אלרגיות חדשות.
כיום אין רגולציה על השימוש במונח "היפואלרגני", ונמצא כי אפילו מוצרי עור לילדים עם סימון זה עדיין מכילים אלרגנים. אנשים עם אקזמה פגיעים במיוחד לתגובה אלרגית עם תחליב, שכן מחסום העור הפגוע שלהם מאפשר לחומרים משמרים להיקשר ולהפעיל תאי חיסון.
בשנת 2014 פרסמה האקדמיה האמריקנית לאלרגיה, אסתמה ואימונולוגיה (אנ') אזהרה לפיה תחליב טבעי המכיל מרכיבים הנפוצים במזון (כגון חלב עיזים, חלב פרה, חלב קוקוס או שמן) עלול להחדיר אלרגיות חדשות ותגובה אלרגית עם הצריכה של מזונות אלה מאוחר יותר. מאמר שפורסם בשנת 2020 על ידי חוקרים מבית הספר סנט ג'ורג' לרפואה באוניברסיטת לונדון (אנ') מצא כי "לחות עור קבועה בתחילת החיים עשויה לקדם פיתוח אלרגיה למזון, ככל הנראה באמצעות גרימה לרגישות (סנסיטיזציה) דרך העור".
ראו גם

תחליב
הערות שוליים

1 2  Remington, Joseph Price (2006),  Beringer, Paul (ed.), Remington: The Science And Practice Of Pharmacy (21st ed.), Lippincott Williams & Wilkins, p. 772, ISBN 978-0781746731.
↑  McDonald, Michel (ביולי 2009). "What's The Difference Between An Ointment, A Cream And A Lotion?". ABC News. נבדק ב-2 בינואר 2016. {{cite web}}:  (עזרה)
↑  "Soaps & Lotions". U.S. Food and Drug Administration. נבדק ב-2 בינואר 2016. {{cite web}}:  (עזרה)
↑  Sattler, E.; Kästle, R.; Arens-Corell, M.; Welzel, J. (2012). "How long does protection last? – In vivo fluorescence confocal laser scanning imaging for the evaluation of the kinetics of a topically applied lotion in an everyday setting". Skin Research and Technology (באנגלית). 18 (3): 370–377. doi:10.1111/j.1600-0846.2011.00579.x. ISSN 1600-0846. PMID 22117938.
↑  "Hand Dermatitis in Health Care Workers" (PDF). Washington State Department of Labor and Industries. אורכב מ-המקור (PDF) ב-4 במרץ 2016. נבדק ב-31 בדצמבר 2015. {{cite web}}:  (עזרה)
↑  Kampf, G.; Ennen, J. (2006). "Regular use of a hand cream can attenuate skin dryness and roughness caused by frequent hand washing". BMC Dermatology. 6: 1. doi:10.1186/1471-5945-6-1. PMC 1397860. PMID 16476166.
1 2  "Fragrances in Cosmetics". U.S. Food and Drug Administration. נבדק ב-2 בינואר 2016. {{cite web}}:  (עזרה)
↑  Thompson, Kirsten M.; Littau, Cheryl A. "Keep consumer hand lotions at home". American Nurse Today. נבדק ב-31 בדצמבר 2015. {{cite web}}:  (עזרה)
↑  "Wrinkle Treatments and Other Anti-aging Products". U.S. Food and Drug Administration. נבדק ב-2 בינואר 2016. {{cite web}}:  (עזרה)
1 2  Sibbald, Debra (באוקטובר 2016). "Acne". RxTx. Ottawa, ON: Canadian Pharmacists Association. נבדק ב-25 באפריל 2017. {{cite web}}:  (עזרה)
1 2  "Betamethasone (Topical)". Lexicomp Online. Hudson, OH: Lexi-Comp, Inc. 21 באפריל 2017. נבדק ב-25 באפריל 2017. {{cite web}}:  (עזרה)
1 2  Graham, Melissa. "Researchers find link between natural lotions, new food allergies". American Academy of Allergy, Asthma & Immunology. אורכב מ-המקור ב-2017-11-09. נבדק ב-31 בדצמבר 2015. {{cite web}}:  (עזרה)
1 2  "Regular Moisturizer Use on Infant Skin Associated with Food Allergy Onset". ImmunoFrontiers. 30 בדצמבר 2020. נבדק ב-31 בדצמבר 2020. {{cite web}}:  (עזרה)
↑  Parsons, Julia. "Protect children's skin from unregulated term 'hypoallergenic'". BAYLOR COLLEGE OF MEDICINE NEWS. נבדק ב-31 בדצמבר 2015. {{cite web}}:  (עזרה)
↑  Schlichte, Megan J.; Katta, Rajani (2014). "Methylisothiazolinone: An Emergent Allergen in Common Pediatric Skin Care Products". Dermatology Research and Practice. 2014: 1–4. doi:10.1155/2014/132564. PMC 4197884. PMID 25342949.
↑  Doyle, Kathryn (2013-12-12). "Some skin creams bad news for eczema". Reuters. נבדק ב-31 בדצמבר 2015. {{cite news}}:  (עזרה)
תרחיץ קלמין משמש לטיפול בגרד.
קרלוטה חואקינה מספרד

קרלוטה חואקינה מספרד (בספרדית: Carlota Joaquina de Borbón‏; 25 באפריל 1775 - 7 בינואר 1830) הייתה אשתו של ז'ואאו השישי, מלך פורטוגל.
ביוגרפיה

קרלוטה חואקינה נולדה בארנחואס ב-25 באפריל 1775, לקרלוס הרביעי, מלך ספרד, ומריה לואיסה מפארמה, בתם של פליפה, דוכס פארמה ולואיז אליזבת, נסיכת צרפת.
בשנת 1785 התחתנה קרלוטה חואקינה בת ה-10 בלבד עם ז'ואאו, נסיך ברזיל באישור האפיפיור פיוס השישי, והנישואים נחגגו בפאר גדול, ואחותו של ז'ואאו מריאנה ויקטוריה, נסיכת פורטוגל התחתנה עם אחיה של קרלוטה ז'ואקינה האינפנטה גבריאל מספרד. בשנת 1788 מת אחיו הבכור של ז'ואאו ז'וזה, נסיך ברזיל, וז'ואאו מונה ליורש העצר של פורטוגל.
מריה הראשונה, מלכת פורטוגל, אמו של ז'ואאו, סבלה מדיכאון שהחמיר מאוד בשנת 1792 אחרי מותו של הכומר המוודה שלה עד כדי אי-מסוגלות לשלוט, ולפיכך בשנת 1799 מונה ז'ואאו לעוצר השלטון במקומה. פורטוגל הייתה חלק מהקואליציה האנטי צרפתית השנייה, ובעקבות כך בשנת 1801 פלשה ספרד לפורטוגל. בהסכם בדחוס שנחתם בחודש יוני של אותה שנה הסיגה ספרד את כוחותיה, בתמורה לוויתור על טריטוריות מצד פורטוגל.
בשנת 1805 ניסתה קרלוטה חואקינה שתמכה בספרד להדיח את בעלה מהשלטון, אך כשלה והוגלתה לעיר מפרה. פורטוגל סירבה בשנת 1807 להיענות לדרישת נפוליאון לתמוך במצור על בריטניה, כחלק מאמברגו על הממלכה המאוחדת. כתוצאה מכך, כוחות צרפתיים, תחת פיקודו של הגנרל ז'ונו (Junot), פלשו לפורטוגל כחלק ממלחמת חצי האי והשתלטו על הבירה ב-1 בדצמבר 1807.
לאחר הכיבוש עברה חצר המלוכה לברזיל, וכתוצאה מכך הפכה ברזיל לחלק מהממלכה המאוחדת של פורטוגל, ברזיל ואלגרבש, ובמעמד שווה לפורטוגל. מעורבותם של הכוחות הבריטיים במלחמת העצמאות הספרדית השיבה למדינה את עצמאותה, ובשנת 1812 גורשו אחרוני החיילים הצרפתים מהמדינה.
בשנת 1821 נאלצו זואאו השישי וקרלוטה חואקינה לחזור לפורטוגל, בעקבות המהפכה הליברלית, וז'ואאו נאלץ להסכים לחוקה שהתקבלה על ידי הקורטס. בשנת 1824 ניסה בנה מיגל בתמיכתה להדיח את ז'ואאו מהשלטון, אולם המרד נכשל בתמיכה בריטית, ומיגל הוגלה לווינה, וקרלוטה חואקינה נעצרה במעצר בית. ב-7 בינואר 1830 מתה קרלוטה חואקינה בסינטרה, והיו טענות על כך שהתאבדה.